ઈદના એક દિવસ અગાઉ 13 જૂનના કોંગ્રેસ પાર્ટીએ દિલ્હીની એક ફાઈવ સ્ટાર હોટેલમાં ઈફ્તારનું આયોજન કર્યું છે, સૂત્રોના જણાવ્યા મુજબ ઈફ્તારમાં વિપક્ષના દિગજ્જ નેતાઓને આમંત્રિત કરવામાં આવ્યા છે. જો કે પ્રાપ્ત વિગતો મુજબ કોંગ્રેસે આ ઈફ્તારમાં દિલ્હીના મુખ્યમંત્રી અરવિંદ કેરજીવાલને આમંત્રણ આપ્યું નથી. અગાઉ કોંગ્રેસની ઈફ્તારમાં કોઈને બાકાત કરવામાં આવ્યા હોય તેવું બન્યું નથી. કોંગ્રેસના લઘુમતિ વિભાગે 13 જૂનના આ ઈફ્તારનું આયોજન કર્યું છે. કોંગ્રેસે બે વર્ષ બાદ ઈફ્તારનું આયોજન કર્યું છે. પ્રો-મુસ્લિમ પાર્ટી હોવાની છબિમાંથી બહાર આવવાની વ્યૂહરચનના ભાગરૂપે આમ કરવામાં આવ્યું હતું. કોંગ્રેસે આ ઈફ્તારમાં પર્વ રાષ્ટ્રપતિ પ્રણવ મુખરજીને પણ આમંત્રણ આપ્યું નહતું પરંતુ પાછળથી રાહુલ ગાંધીએ તેમને બોલાવ્યા હતા.